### Resumé

Initiativsag fremsat af Aksel Frandsen på vegne af Danmarksdemokraterne, med forslag om at 3 udvalgte cykelstiprojekter igangsættes hurtigt.

### Sagsfremstilling

I henhold til kommunestyrelseslovems § 11 samt § 3 i forretningsordenen for Vejle Byråd fremsender Aksel Frandsen på vegne af Danmarksdemokraterne, følgende forslag til optagelse på Byrådets dagsorden for mødet den 27. august 2025:

**Motivation:**

Vejle Kommune er blevet tilgodeset, i den årlige udmøntning cykelstipuljen, med en bevilling på 7.574.700 kr. til realisering af 3 cykelstier:

1. Cykelsti langs [adresse] i Vejle.
2. Sikker skolevej mellem Nr. Vilstrup og Skibet.
3. Fællessti langs [adresse] i Børkop.

Vejle Kommune bør sige ja tak til en sådan bevilling, og udnytte denne mulighed for, at få 3 længe ønskede cykelstiprojekter realiseret hurtigt. Derfor vil det give god mening, at Byrådet vedtager en anlægsbevilling i 2025, med finansiering fra efterbetalingen vedr. selvbudgettering.

Derved opnås:

1. En hurtig igangsætning.
2. At denne bevilling ikke optager rum under anlægsloftet i budget 2026.

**FORSLAG:**

At Byrådet anmoder Teknisk Udvalg om at projektere og igangsætte arbejdet med:

1. Cykelsti langs [adresse] i Vejle.
2. Sikker skolevej mellem Nr. Vilstrup og Skibet.
3. Fællessti langs [adresse] i Børkop.

At Byrådet anmoder Teknisk Udvalg om: snarest muligt at beskrive projekterne, og fremsende en sag til Byrådets godkendelse, sådan at anlægsbevillingen kan gives i 2025, og hvor kommunens egenbetaling finansieres fra efterbetalingen vedr. selvbudgettering. Tidsmæssige forskydninger reguleres via kassen.

### Indstilling Aksel Frandsen indstiller

At Byrådet godkender forslaget.

### Beslutning

For stemte et mindretal på 13 medlemmer: Aksel Frandsen, Uffe Vestergaard, Claus Mogensen, Jeppe Ravn, Gundhild Andresen, Dan Andresen, Nicolaj Madsen, Ove Johansen, Oliver Mortensen, Patricia Madsen, Katja Christoffersen, Gerda Lauritsen og Yngve Andersen.

Imod stemte et flertal på 17 medlemmer:
Troels Hermansen, Ulrike Karlsen, Margrethe Thygesen, Preben Jepsen, Johnny Koch, Caroline Laursen, Benjamin Ravn, Adam Andersen, Joachim Thygesen, Jeppe Schultz, Verner Schou, Brian Karlsen, Arne Kristoffersen, Sine Winther, Steve Kjeldsen, Margit Møller og Josefine Simonsen.

Forslaget er hermed bortfaldet.

Fraværende: Allan Jeppesen, i stedet mødte Benjamin Ravn.

Fraværende: Xenia Kristoffersen.